རིག་འཛིན་ཐུགས་ཐིག་གི་བསྙེན་པའི་གས་ལ་བྱེད་སྙིང་པོར་དྲིལ་བ་བཞུགས་སོ།།

རྒྱལ་བ་ཀུན་གྱི་ངོ་བོ་ཉིད།།དཀྱིལ་འཁོར་རྒྱ་མཚོའི་རྣམ་རོལ་གར།།ཅིར་ཡང་སྟོན་མཛད་བླ་མ་དང་།།དབྱེར་མེད་ཐོད་ཕྲེང་རྩལ
ལ་འདུད།།འདིར་ཟབ་ཆོས་རིག་འཛིན་ཐུགས་ཐིག་གི་ཕྱི་ནང་གསང་བའི་ལས་རིམ་ལ་འཇུག་པ་ནི་སྦྱོར་བ་དངོས་གཞི་རྗེས་གསུམ་གྱིས་སྟོན་ཏེ།དང་པོ་ནི།།
དབེན་ཞིང་ཡིད་དང་མཐུན་པའི་གནས་བཀྲ་ཤིས་ཤིང་རང་དབང་དུ་གྱུར་པའི་སར་ཕྱག་བརྡར་བྱས།སྟན་ནང་ཚད་ཅན་གྱི་འོག་ཏུ་འབྲས་སམ་ནས་དཀར་མོས་གཡུང
དྲདྲུང་གཡས་སྐོར་དུ་བྲི།མཚམས་གཡོག་དང་སྨན་པ་འཚོ་ཆས་སོགས་ཉེ་བར་མཁོ་བའི་ཡོ་བྱད་དང་མཚམས་ཁོངས་སུ་ཆུག་དགོས་པ་ཐམས་ཅད་ཀྱང་སྤྱི་དང་མཐུན

པར་འདུ་བྱས་ལ།གཟའ་ཚེས་སོགས་དགེ་ཞིང་ཤེས་པ་ནས་དབུ་བཟུང་སྟེ།ལོང་སྐབས་ཡོ་ན་ཐོ་ག་མར་བསྙེན་པ་དངོས་ལ་མ
ཚུགས་པའི་ཞག་གཉིས་གསུམ་ཙམ་གྱི་གོང་ནས་ཕྱི་མཚམས་བཅད་ལ།དེ་ཉིན་གྱི་དགོངས་ཐུན་ནས་རིག་འཛིན་ལས་བྱང་གིས་ཁོག་ཕུབ་པའི་བདག་བསྐྱེད་སྔོན
དུ་འགྲོ་བས་གཞི་བདག་ལ་གཏོར་མ་ཕུལ་ནས་ཕྲིན་ལས་བཅོལ།བགེགས་གཏོར་བཏང་ནས་ཐུན་བྲབ་གུ་གུལ་གྱིས་བདུག་པ་སོགས་ཚམ་རྔམ་དང་བཅས་བགེགས
བསྐྲད།སྲུང་བའི་འཁོར་ལོ་བརྟན་པར་བསྒོམ།དེའི་ནུབ་བམ་སང་ཐོ་རངས་ནས་བཟུང་།དལ་འབྱོར་རྙེད་དཀའ་བ་དང་།འཆི་བ་མི་རྟག་པས་ཡིད་བསྐུལ་ནས

འཁོར་བ་ལ་ངེས་པར་འབྱུང་བའི་བློ་རྩེ་གཅིག་པས་སྐྱབས་སེམས་ཡིག་བརྒྱའི་སྒོམ་བཟླས་བླ་མའི་རྣལ་འབྱོར་རྣམས་ཁྲིད་ཡིག་ལས་འབྱུང་བ་བཞིན་ཐུན་བཞིའམ་གཉིས་སོགས་ཀྱི་ཁྲིགས་སུ་བཅད་ནས་ཞག་ཡང
ཉུང་ཇི་ལྟར་རིགས་པས་སེམས་རྒྱུད་དང་ཅི་འདྲེས་སུ་བྱེད་ཅིང་།འགྲུབ་ན་གཞན་དག་ཀྱང་བསྐུལ་ཏེ།གསུང་སྒྲོག།ཆུ་གཏོར།ཉེ་འདོན།སྲོག་བསླུ།སཱཙྪ་འདེབས་པ་སོགས་དགེ་བའི
དཔུང་བསྐྱེད་ཅི་ནུས་བསྒྲུབ་པས་རྒྱུད་འབྱོངས་ཤིང་།བར་ཆད་མི་འབྱུང་བ་དང་དངོས་གྲུབ་ཀྱི་མཚན་མ་མྱུར་དུ་ཐོབ་པ་སོགས་ཀྱི་དགོས་པ་ཡོད་ཅིང་།ལོང་སྐབས་ཆུང་ནས་མ་འགྲུབ་ན་ཡང་ཆད་པའི
སྐྱོན་དུ་མི་འགྱུར་རོ།།དེ་ནས་བསྙེན་པ་དངོས་ལ་འཇུག་རྒྱའི་དགོངས་ཐུན་དེ་ལ་བསྐྱེད་བཟླས་དང་གཞི་བགེགས་ཀྱི་གཏོར་མ་གཏོང་བ་སོགས་སྔར་དང་འདྲ་བས་ནང་མཚམས་བཅང་།ཐོ་བརྩིགས
རྒྱལ་ཆེན་བཞིར་མོས་ནས་མཆོད་གཏོར་ཕུལ་ནས་ཕྲིན་ལས་གསོལ་བརྟན་བཞུགས་ཤིས་བརྗོད་རྣམས་བྱའོ།།གཉིས་པ་ལ་ཕྱི་ནང་གསང་གསུམ་ལས།དང་པོ་ནི།།རང་གང་དུ་བལྟ
བའི་ཕྱོགས་དེ་ཉིད་དུ་བྲིས་སྐུ་སོགས་རྟེན་བཤམས་པའི་སྟེགས་བུ་གཙང་མའི་ཁར་སྨན་ར་ཀ་ཉེར་སྤྱོད་སོགས་མཆོད་རྫས་ལག་ལེན་ལྟར་བཤམས་ལ་ཉིན་རེ་བཞིན་ཁ་གསོ།མཚམས་ནང་དུ

གྱིས་བུམ་ནང་གི་ཡེ་ཤེས་པ་ས་ཆེན་ལ་ཐིམ་པར་བསམས་ལ་བརྟན་བཞུགས་བྱ།དམ་ཚིག་པ་འོད་དུ་ཞུ་བ་ལས་བུམ་པའི་ཆུ་འཆི་མེད་ཡེ་ཤེས་ཀྱི་བདུད་རྩིར་གྱུར་པར
མོས་ཏེ།སྤྲོན།ཧྲཱིཿབཀྲ་ཤིས་འོད་གསལ་སོགས་བུམ་པའི་དངོས་གྲུབ་བླང་བས་མཚོན་བསྙེན་ཡིག་རྒྱས་པ་ལྟར་དང་།བསྡུ་ན་ལས་གཞུང་གི་དཀྱུས་ལྟར།ཧཱིཿསྐྱེ་མེད
ཆོས་དབྱིངས་སོགས་བརྗོད་ཅིང་བུམ་པ་སྤྱི་བོར་བཞག་ཅིང་བུམ་ཆུ་མྱང་།ཚེ་རིལ་དང་།ཚེ་ཆང་།དངོས་གྲུབ་ཀྱི་རྫས་རྣམས་ལ་ལོངས་སྤྱད་པས་བདུད་རྩིའི་དང་མས་རྩ་ཁམས་ཐམས་ཅད་ཁེངས
ཏེ་རྡོ་རྗེའི་སྲོག་འགྲུབ་ཅིང་དངོས་གྲུབ་ཀྱི་དགའ་སྟོན་རྒྱས་པ་རབས་མ།དེ་ནས།ཧྲཱིཿསྣོད་བཅུད་ཐམས་ཅད་སོགས་བསྡུ་རིམ་དང་ཐུན་མཚམས་ཀྱི་ལྷར་ལྡང་བ་གཞུང་ལྟར་བྱས་ལ།ཕྱི་རོལ་དུ
རྒྱལ་ཆེན་བཞི་ལ་གཏོང་རག་གི་མཆོད་གཏོར་འབུལ་ཞིང་གཤེགས་སུ་གསོལ།ནང་དུ་ལོག་ལ་བསྔོ་སྨོན་དང་བཀྲ་ཤིས་རྒྱས་པར་སྦྲེལ།གྲུབ་ན་མཚམས་ཀྱི་ཁོངས་དེར་བཅུ་ཆའི་སྦྱིན་སྲེག་ཀྱང
ཚུལ་བཞིན་དུ་བྱའོ།།ཡང་བདག་བསྐྱེད་ལ་བརྟེན་པའི་བསྙེན་པ་རྐྱང་པ་བྱེད་ན།མདུན་དུ་ཚེ་དཔག་མེད་ཀྱི་སྐུ་བྲིས་འབུར་གང་རིགས་དང་མཆོད་གཏོར་ཙམ་བཤམ།གཞན་གོང

ལྟར་བསྙེན་གྲངས་ཐིམ་པར་བྱ།གྲུབ་ན་མཇུག་ཏུ་ཉིན་གསུམ་མམ་གཅིག་ཏུ་མདུན་བསྐྱེད་ཀྱི་དཀྱིལ་འཁོར་ཚུལ་བཞིན་བཤམས་ལ།སྒྲུབ་ཅིང་མཆོད་པའི་མཐར་དབང་དང་དངོས་གྲུབ་བླང
བ་སོགས་ཀྱང་བྱ།གཞན་ཡང་མཚམས་ཀྱི་སྤང་བླང་སོགས་གསང་བ་སྤྱིའི་འགྲོས་བཞིན་ཤེས་པར་བྱ་བ་ཉིད་དོ།།ཞེས་པའང་མཚོ་སྐྱེས་བླ་མ་དགྱེས་པའི་འབངས་མཁྱེན་བརྩེའི་དབང
པོས་གཞུང་གི་དགོངས་པ་དང་།བླ་མ་རྣམས་ཀྱི་ཕྱག་བཞེས་ལྟར་མདོར་བསྡུས་ཏེ་བྲིས་པ་དགེ་ལེགས་མཆོག་ཏུ་གྱུར་ཅིག།མངྒ་ལཾ།།།